CONSILIUL LOCAL AL MUNICIPIULUI 


       S I G H I Ş O A R A

           




H O T Ă R Â R E A   NR. 77





     
       din 28 aprilie 2011

privind constituirea fondului de accesibilizare a pădurilor
Consiliul Local al Municipiului Sighişoara;


Având în vedere expunerea de motive a Primarului municipiului la propunerea de constituire a fondului de accesibilizare a pădurilor;

Având în vedere adresa Ocolului Silvic Sighişoara nr. 7509/06.04.2011, prin care ne informează că potrivit Legii nr. 56/2010 privind accesibilizarea fondului forestier naţional, administratorii fondului forestier proprietatea publică a statului au obligaţia constituirii fondului de accesibilizare a pădurilor;

Având în vedere că prin contractul de administrare autentificat sub nr. 368/09.04.2003, modificat prin actul adiţional autentificat sub nr. 355/08.10.2004 încheiat între  Direcţia Silvică Târgu Mureş şi Primăria Municipiului Sighişoara, Direcţia Silvică Tg. Mureş prin Ocolul Silvic Sighişoara  se obligă să administreze în regim silvic  fondul forestier, proprietatea Municipiului Sighişoara; 

Având în vedere Raportul de Specialitate al Direcţiei Administrarea Patrimoniului prin care se propune constituirea fondului de accesibilizare a pădurilor de către administratorii Fondului forestier proprietatea publică a statului;                  
Având în vedere prevederile art. 4, 5 şi 6 din Legea nr. 56/2010 privind accesibilizarea fondului forestier naţional;     
Având în vedere prevederile Legii nr. 46/2008, Codul Silvic, cu modificările şi completările ulterioare;

Având în vedere avizele favorabile ale tuturor comisiilor pe domenii de specialitate;

            În temeiul prevederilor art. 36 alin. (2) lit. c şi (9),  art . 45 alin. (3) şi art. 115 alin. (1) lit. b din Legea nr. 215/2001,  Legea Administraţiei Publice Locale, republicată,  cu modificările şi completările ulterioare;

                                                    H O T Ă R Ă Ş T E:

Art.1. Se aprobă constituirea fondului de accesibilizare a pădurilor.

 
Art.2. Prezenta hotărâre se va comunica Ocolului Silvic Sighişoara.

Art.3. Primăria Municipiului Sighişoara şi Ocolul Silvic Sighişoara se încredinţează cu ducerea la îndeplinire a prezentei.


                                                                       
             PRESEDINTE DE SEDINTA, 






Toth Tivadar










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului

1 ex. Ocolul silvic

9 ex.HG/FM

